钦定古今图书集成/明伦汇编/闺媛典/第154卷 > 何守孺妻杜氏
## 钦定古今图书集成/明伦汇编/闺媛典/第154卷 > 何守孺妻杜氏

按《开封府志》：“杜氏，祥符县人。年十七，适庠生何守孺。
孺病将革，嘱后事及杜，杜泣曰：‘倘不谅，请自刎以明
志’。及没，欲如言。其父劝曰：‘汝上有垂白翁姑，下有孱
弱幼子，死如之何’？杜抚棺号曰：‘当勉从命，以报夫子’。
翁疾笃，焚香请以身代。未几，姑病痢，噤口，杜静夜焚
香，割左股啖之，遂有起色。不数年，翁姑相继没，杜又”
以衣裹土筑坟，辰往未归，三逾月始竣。教子登高读
书，为衡山令，诰封太孺人，奉敕建“节孝坊。”